চ্যাম্পিয়ন্স লিগ সেমিফাইনালে আজ আর্সেনাল বনাম পিএসজি

ওয়েব ডেস্ক: উয়েফা চ্যাম্পিয়ন্স লিগ (UEFA Champions League) সেমিফাইনালে আজ রাতে মুখোমুখি আর্সেনাল (Arsenal) এবং প্যারিস সাঁ জারমাঁ (PSG)। আর্সেনালের ঘরের মাঠ এমিরেটস স্টেডিয়ামে আজ প্রথম লেগ। গানারদের কোচ মিকেল আর্তেতা (Mikel Arteta) সমর্থকদের কাছে আর্জি জানিয়েছেন, তাঁরা যেন মাঠে এমন পরিবেশ সৃষ্টি করেন যা আগে দেখা যায়নি।

১৬ বছর পর চ্যাম্পিয়ন্স লিগের সেমিফাইনালে উঠেছে আর্সেনাল। এই ট্রফি কোনও দিনও জেতেনি তারা। পিএসজিও কখনও চ্যাম্পিয়ন্স লিগ জিততে পারেনি। আজকের দ্বৈরথে দুই দলের মধ্যে কাউকে এগিয়ে বা পিছিয়ে রাখা যাচ্ছে না।

আরও পড়ুন: ‘বিস্ময় বালক’ বৈভব সূর্যবংশী, আইপিএলে ইতিহাস!

কোয়ার্টার ফাইনালে রিয়াল মাদ্রিদকে ধরাশায়ী করে ফুটবল দুনিয়াকে চমকে দিয়েছিল আর্সেনাল। নিজেদের মাঠে ৩-০ জেতার পর অনেকেই ভেবেছিলেন, সান্তিয়াগো বার্নাবেউতে প্রত্যাবর্তন করবে মাদ্রিদের ক্লাব। কিন্তু সেখানেও ২-১ জেতে আর্তেতার দল। শুধু জেতা নয়, কর্তৃত্ব দেখিয়ে জেতেন ডেকল্যান রাইসরা। প্রিমিয়ার ইতিমধ্যেই লিভারপুলের হাতে চলে গিয়েছে। আর্তেতা তাই চ্যাম্পিয়ন্স লিগ জেতার জন্য সবরকম চেষ্টা করবেন।

অন্যদিকে পিএসজিও দুর্দান্ত ফুটবল খেলছে। টুর্নামেন্টের অন্যতম ফেভারিট লিভারপুল, তারপর অ্যাস্টন ভিলাকে হারিয়ে সেমিফাইনালে এসেছে তারা। স্প্যানিশ কোচ লুইস এনরিকের (Louis Enrique) কোচিংয়ে দারুণ ছন্দে প্যারিসের ক্লাব। উসমান ডেম্বেলে জীবনের সেরা ফুটবল খেলছেন। আছেন জর্জিয়ার প্রতিভা ভারাতস্কেলিয়া, নাপোলিতে খেলার সময় যাঁকে মারাদোনার সঙ্গে তুলনা করা হত। সব মিলিয়ে লন্ডন এবং প্যারিস শহরের দুই ক্লাবের ফুটবলের লড়াই রোমাঞ্চকর হতে চলেছে।